Diari Oficial de la Generalitat Valenciana


Sumari del DOGV 8210, del 11-01-2018 (2017/11015)

RESOLUCIÓ de 12 de desembre de 2017, de la Subdirecció General de Relacions Laborals de la Direcció General de Treball i Benestar Laboral, per la qual es disposa el registre i la publicació de l'Acord de la Comissió d'Interpretació, Vigilància i Estudi (CIVE) del II Conveni col·lectiu per al personal laboral de l'Administració de la Generalitat, d'adhesió al Decret 93/2017, de 14 de juliol, del Consell, pel qual es regula el sistema de carrera professional horitzontal i l'avaluació de l'exercici del personal funcionari de carrera de l'Administració de la Generalitat i s'estableix el procediment d'adaptació al nou sistema de carrera professional.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8210

Data del DOGV
:   11-01-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/11989


Data del document
:   12-12-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * conveni col·lectiu

RESOLUCIÓ de 12 de desembre de 2017, de la Subdirecció General de Relacions Laborals de la Direcció General de Treball i Benestar Laboral, per la qual es disposa el registre i la publicació de l'Acord de la Comissió d'Interpretació, Vigilància i Estudi (CIVE) del II Conveni col·lectiu per al personal laboral de l'Administració de la Generalitat, d'adhesió al Decret 93/2017, de 14 de juliol, del Consell, pel qual es regula el sistema de carrera professional horitzontal i l'avaluació de l'exercici del personal funcionari de carrera de l'Administració de la Generalitat i s'estableix el procediment d'adaptació al nou sistema de carrera professional. [2017/11928]  
  
Vist el text de l'Acord de la Comissió d'Interpretació, Vigilància i Estudi (CIVE) del II Conveni Col·lectiu per al personal laboral de l'administració de la generalitat, d'adhesió al Decret 93/2017, de 14 de juliol, del Consell, pel qual es regula el sistema de carrera professional horitzontal i l'avaluació de l'exercici del personal funcionari de carrera de l'Administració de la Generalitat i s'estableix el procediment d'adaptació al nou sistema de carrera professional, subscrit a València el dia 24 de juliol de 2017, per les representacions de l'administració de la generalitat i de les organitzacions sindicals Unió General de Treballadors (UGT-PV), Confederació Sindical de Comissions Obreres (CCOO-PV) i Central Sindical Independent de Funcionaris (CSI-F) i de conformitat amb el que disposa l'article 90, apartats 2 i 3, del Reial decret legislatiu 2/2015, de 23 d'octubre, l'article 2 del Reial decret 713/2010, de 28 de maig, sobre registre i depòsit de convenis i acords col·lectius de treball i l'article 4.3 de l'Orde 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, d'acord amb allò que s'ha establit per l'article 51.1 de l'Estatut d'Autonomia de la Comunitat Valenciana i el Decret 104/2017, de 21 de juliol, del Consell, pel qual s'aprova el reglament orgànic i funcional de la conselleria d'economia sostenible, sectors productius, comerç i treball, aquesta Subdirecció General de Relacions Laborals, resol:  
  
  
  
Primer  
Ordenar la inscripció corresponent en el Registre de la Comunitat Valenciana de Convenis i Acords Col·lectius de Treball, amb notificació a la comissió negociadora i depòsit del text de l'acord.  
   
Segon  
Disposar la publicació d'aquesta en el Diari Oficial de la Generalitat Valenciana.  
  
València, 12 de desembre de 2017.- El subdirector general de Relacions Laborals: Juan Ignacio Soler Tormo.  
  
  
Acord de la Comissió d'Interpretació, Vigilància i Estudi del II Conveni Col·lectiu i del sindicat que posseeix la condició de representatiu en l'àmbit del personal laboral de l'Administració de la Generalitat, d'adhesió al Decret 93/2017, de 14 de juliol, del Consell, pel qual es modifica el Decret 186/2014, de 7 de novembre, del Consell, pel qual es regula el sistema de carrera professional horitzontal i l'avaluació de l'acompliment del personal funcionari de carrera de l'Administració de la Generalitat, i s'estableix el procediment d'adaptació al nou sistema de carrera professional.  
  
Reunides a València, el dia 24 de juliol de 2017, en l'àmbit de la Comissió d'Interpretació, Vigilància i Estudi del II Conveni Col·lectiu (CIVE), les representacions de l'Administració de la Generalitat i de les organitzacions sindicals Unió General de Treballadors del País Valencià (UGT-PV) i Comissions Obreres del País Valencià (CCOO-PV), com a integrants de la CIVE, i la Central Sindical Independent i de Funcionaris (CSI·F), per tenir la condició de representativa en l'àmbit del personal laboral de l'Administració de la Generalitat, de conformitat amb el que disposa l'article 7.2 de la Llei orgànica 11/1985, de 2 d'agost, de llibertat sindical, i de conformitat amb el que estableix l'article 38.8 Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, i també l'article 83.3 del Reial decret legislatiu 2/2015, de 23 d'octubre, pel qual s'aprova el text refós de la Llei de l'Estatut dels Treballadors, i l'article 2 in fine i article 4 del vigent conveni col·lectiu.  
  
  
Manifesten:  
El 12 de novembre de 2014, en el si d'aquesta Comissió, es va arribar a l'acord pel qual s'interpretava i desenrotllava l'article seté, punt 4, del vigent conveni col·lectiu sobre carrera professional horitzontal i avaluació de l'exercici. En aquest es va acordar l'adhesió al que estableix el Decret 186/2014, de 7 de novembre, del Consell, pel qual es regula el sistema de carrera professional horitzontal i l'avaluació de l'exercici del personal funcionari de carrera de l'Administració de la Generalitat, i també a les corresponents normes i mesures de desplegament de l'esmentat decret, en el marc del que estableix la normativa vigent, en interpretació i desplegament de l'article seté, punt 4, del II Conveni col·lectiu per al personal laboral al servei de l'Administració autonòmica.  
Vist el Decret 93/2017, de 14 de juliol, del Consell, pel qual es modifica l'esmentat Decret 186/2014, de 7 de novembre, del Consell, publicat en el Diari Oficial de la Generalitat Valenciana número 8087, de 19 de juliol de 2017, les parts firmants  
  
Acorden  
  
Primer  
Adherir-se al que estableix el Decret 93/2017, de 14 de juliol, del Consell, pel qual es modifica el Decret 186/2014, de 7 de novembre, del Consell, pel qual es regula el sistema de carrera professional horitzontal i l'avaluació de l'exercici del personal funcionari de carrera de l'Administració de la Generalitat, i s'estableix el procediment d'adaptació al nou sistema de carrera professional, i també a les corresponents normes i mesures de desplegament de l'esmentat decret que es dicten en el marc del que estableix la normativa vigent.  
  
Segon  
Aquest acord serà aplicable al personal laboral fix gestionat per la direcció general competent en matèria de funció pública.  
  
  
Tercer  
Aquest acord entrarà en vigor el dia de la seua firma i es remetrà a l'oficina pública competent per a la seua publicació en el Diari Oficial de la Generalitat Valenciana.  
  
Per la Generalitat,  
La directora general de Funció Pública i presidenta de la CIVE: Eva Coscollá Grau.  
  
Per les organitzacions sindicals,  
UGT-PV: Francisco Chapa Nebreda.  
CCOO-PV: Vicente Soler Martínez.  
CSI·F: Julio Tamayo Muñoz.